**Ministru kabineta rīkojuma projekta "Par Āri Kasparānu"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Valsts civildienesta likuma 11. panta trešo daļu pretendentu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā. Lai atbilstoši Valsts civildienesta likuma 11. panta trešajai daļai komisijas izvēlēto pretendentu apstiprinātu iecelšanai Nacionālā veselības dienesta direktora amatā, sagatavots Ministru kabineta rīkojuma projekts "Par Āri Kasparānu". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 16. novembra oficiālajā izdevumā "Latvijas Vēstnesis" tika izsludināts atklāts pretendentu konkurss uz Nacionālā veselības dienesta direktora amatu. Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Nacionālā veselības dienesta direktora amata pretendentu vērtēšanas komisija pieņēma lēmumu ieteikt pretendentu Ā. Kasparānu virzīt iecelšanai Nacionālā veselības dienesta amatā. Ā. Kasparāns vislabāk atbilst Nacionālā veselības dienesta direktora amata aprakstā izvirzītajām prasībām, ar konkursa gaitā gūto vērtējumu apliecinājis savas kompetences un atbilstību amatam. Āra Kasparāna līdzšinējā darbavieta ir bijusi Veselības ministrija, kur konkursa uzvarētājs strādā jau no 2009. gada. Piecus gadus Ā. Kasparāns vadījis Veselības ministrijas Grāmatvedības nodaļu, pēc tam kļuvis par Budžeta un investīciju departamenta direktora vietnieku, vēlāk – par Budžeta un investīciju departamenta direktora pienākumu izpildītāju. No 2015. gada potenciālais Nacionālā veselības dienesta direktors bijis Resursu vadības departamenta direktors, bet pirms trīs gadiem kļuvis par valsts sekretāra vietnieku finanšu jautājumos. Ieņemot savu līdzšinējo amatu, Ā. Kasparāns pārvaldījis un uzraudzījis Veselības ministrijas un veselības nozares publisko finansējumu, kā arī piedalījies tādu uzlabojumu panākšanā kā papildu finansējuma piesaistīšana veselības nozarei, veselības aprūpes pakalpojumu pieejamības veicināšana, jaunu pakalpojumu ieviešana un tehnoloģiju attīstīšana u. c. Āris Kasparāns Latvijas Universitātē ieguvis sociālo zinātņu bakalaura grādu ekonomikā; pārvalda angļu valodu.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja un Veselības ministrija.Atbilstoši Veselības ministrijas 2020.gada 4. novembra rīkojumam konkursa pretendentu vērtēšanas komisiju vadīja Valsts kancelejas direktors Jānis Citskovskis, tās sastāvā bija: veselības ministre Ilze Viņķele, Veselības ministrijas valsts sekretāre Daina Mūrmane-Umbraško, Valsts ieņēmumu dienesta ģenerāldirektore Ieva Jaunzeme un VSIA “Paula Stradiņa klīniskā universitātes slimnīca” valdes priekšsēdētājs Rinalds Muciņš. Tāpat pretendentu vērtēšanā tika piesaistīti neatkarīgie novērotāji: nodibinājuma “Invalīdu un viņu draugu apvienība “APEIRONS”” valdes loceklis Ivars Balodis un biedrības “Veselības aprūpes darba devēju asociācija” izpilddirektore Ināra Pētersone. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Veselības ministrs D. Pavļuts